Gant Marsel Blanchard ha Youenn Craff e reas anaoudegezh e-pad e goñje. E-pad e goñje ivez e voe diazezet An Avel hag implij a reas paper an arme da voulañ ar gazetenn, ha, diouzh a lavarer, bizskriverez e letanant zoken! Moarvat e vo kavet tud da studiañ pizh buhez hor skrivagner : kement-se a vo aesaet a-drugarez de zeizlevr. Evel-se e cheller lenn ennañ penaos e savas gant Yann Ar Gall hag e vreur Yann Olier ur gazetennig bolitikel ken abred ha miz Gwengolo 1945 : An Avel. E 1946 e kemeras un anv all : Avel An Trecha badas betek 1948 daoust da eneberezh chroñs an amaezhierezh chall. En abeg de obererezh politikel ne dizhas morse dont-tre er skol-veur hag e kollas e labour dindan an Deskadurezh-Stad ha rankout a reas divroañ evit gellout labourat ha pourchas da ezhommoù e diegezh. 